CK พุงปลิ้นคว้าสัญญา 5 สายสีส้ม ด้วยราคาต่ำสุด 4.90 พันลบ.
CK พุงปลิ้น! คว้าสัญญา 5 ด้วยราคาต่ำสุด 4.90 พันลบ. รวมคว้างานสายสีส้มทั้งหมด 3 สัญญา มูลค่ากว่า 4.70 หมื่นล้านบาท
15 ธ.ค. 2559

CK พุงปลิ้น! คว้าสัญญา 5 ด้วยราคาต่ำสุด 4.90 พันลบ. รวมคว้างานรถไฟฟ้าสายสีส้มทั้งหมด 3 สัญญา มูลค่ากว่า 4.70 หมื่นล้านบาท
ผู้สื่อข่าวรายงานว่า การรถไฟฟ้าขนส่งมวลชนแห่งประเทศไทย (รฟม.) ในฐานะประธานกรรมการพิจารณาข้อเสนอการประกวดราคาจ้างก่อสร้างงานโยธาโครงการสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) ได้เปิดซองราคาสัญญาที่ 5 งานก่อสร้างอาคารศูนย์ซ่อมบำรุงและอาคารจอดแล้วจร ซึ่งราคากลางอยู่ที่ 4,915,000,000.00 บาท (รวม Vat และ ค่า Provisional sum)
โดยผู้ที่เสนอราคาต่ำสุด คือ 1 กิจการร่วมค้า CKST เสนอราคา 4,901,000,000 บาท ส่วนอันดับ 2 คือบริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เสนอราคา 4,910,145,344.07 บาทและอันดับ 3 คือบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ เสนอราคา 5,214,909,044.23 บาท
 
อนึ่งก่อนหน้านี้ กิจการร่วมค้า CKST เป็นเสนอราคาต่ำสุดใน สัญญาที่ 1 ที่ราคา 20,698,000,000.00 บาท และ สัญญาที่ 2 ที่ราคา 21,572,000,000 บาท ทั้งนี้เมื่อรวมกับสัญญาที่ 5 ที่เพิ่งประกาศออกมาล่าสุดแล้ว ส่งผลให้ CKST คว้างานรถไฟฟ้าสายสีส้มทั้งหมด 3 สัญญา คิดเป็นมูลค่ารวมทั้งหมดประมาณ 4.70 หมื่นล้านบาท 